सिफारिशों में कहा गया है कि इन स्थलों तक जाने के लिए बेहतर कनेक्टिविटी होने से न केवल विदेशी मुद्रा में इजाफा होगा बल्कि इससे इन क्षेत्रों का विकास भी होगा। समिति ने देश में अंतरराज्यीय बौद्ध सर्किट के विकास के लिए मंत्रालय की ओर से किए जा रहे प्रयासों की सराहना भी की है। समिति ने सुझाव दिया है कि उत्तर प्रदेश के कुशीनगर स्थित बौद्ध स्थल तथा बुद्ध से जुड़े अन्य ऐतिहासिक स्थलों तक पहुंचने के लिए सुविधाओं को बढ़ावा दिया जाना जरूरी है।